1995માં સીપીએમની સરકાર હતી ત્યારે રાજથાટમાં નવું નગર ઊભું કરવાનું હતું. સ્થાનિક લોકોને ત્યાંથી હટાવાયા એટલે નારાજી હતી. તેથી તે વખતના શહેરી વિકાસ પ્રધાન ગૌતમ દેવે તે લોકોને સહકારી મંડળી બનાવવાનું કહ્યું. તેમની જગ્યાએ નવી ઈમારતો ઊભી થાય તે માટે બિલ્ડિંગ મટિરિયર આ સહકારી મંડળીએ આપવાના. આ રીતે મંડળીને કમાણીનું સાધન મળી ગયું. તે પછી તો જ્યાં પણ બિલ્ડિંગ બનતી હોય ત્યાં સ્થાનિક લોકો મંડળી બનાવી લેતા હતા. ધીમે ધીમે આ મંડળીઓ સીપીએમના કાર્યકરો જ બનાવવા લાગ્યા અને તે રીતે સમગ્ર બંગાળમાં સિન્ડિકેટ ઊભી થઈ ગઈ.